**Vină**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi, gustul iernii îmi este lipit

De cerul gurii

Și, timpul (rece) își trece vina

Prin anamneza trupului,

Declanșând blestemul programat

Al clipei ce dorește să își fumege

Prezenţa pirogravată,

În riduri.

Pașii mei

În zloată negociaza

Apăsarea tălpilor pedepsind

Disoluţiile asfaltice

Cu crevase care vor să își tragă

Fermoarul.

Ca apoi să tacă.

Parcul pare un incubator

Cu polaritate inversă

Pe alei,

Am călcat peste urmele frunzelor

...m-a bucurat lipsa lor.

Nu aș fi vrut să strivesc una din

Minunile Lumii...

Dar dacă le-aș fi cotropit

Omorând Natura Moartă

Cine m-ar fi condamnat?

Poate

Un Tribunal al Pleonasmelor?

Marian Puscasiu

Ianuarie 2015